CELEX: 62015CN0142
Language: hu
Date: 2015-03-24 00:00:00
Title: C-142/15 P. sz. ügy: A Törvényszék (ötödik tanács) T-507/13. sz., SolarWorld AG és társai kontra Európai Bizottság ügyben 2015. január 14-én hozott végzése ellen a SolarWorld AG által 2015. március 24-én benyújtott fellebbezés

8.6.2015   
            
            
               HU
            
            
               Az Európai Unió Hivatalos Lapja
            
            
               C 190/5
            
         A Törvényszék (ötödik tanács) T-507/13. sz., SolarWorld AG és társai kontra Európai Bizottság ügyben 2015. január 14-én hozott végzése ellen a SolarWorld AG által 2015. március 24-én benyújtott fellebbezés
   (C-142/15 P. sz. ügy)
   (2015/C 190/05)
   Az eljárás nyelve: angol
   
      Felek
   
   
      Fellebbező: SolarWorld AG (képviselők: L. Ruessmann ügyvéd és J. Beck Solicitor)
   
      A többi fél az eljárásban: Európai Bizottság,
   Brandoni solare SpA,
   Global Sun Ltd,
   Silicio Solar, SAU,
   Solaria Energia y Medio Ambiente, SA
   
      A fellebbező kérelmei
   
   A fellebbező azt kéri, hogy a Bíróság
   
               —
            
            
               nyilvánítsa fellebbezést elfogadhatónak és megalapozottnak;
            
         
               —
            
            
               helyezze hatályon kívül a Törvényszék T-507/13. sz. ügyben hozott végzését;
            
         
               —
            
            
               nyilvánítsa a T-507/13. sz. ügyben benyújtott keresetet elfogadhatónak; és
            
         
               —
            
            
               utalja vissza az ügyet a Törvényszék elé a megsemmisítés iránti keresetről való érdemi határozathozatal céljából.
            
         
      Jogalapok és fontosabb érvek
   
   Fellebbezésének alátámasztására a fellebbező a következőket adja elő:
   A Törvényszék tévesen állapította meg, hogy a fellebbezőt nem érinti közvetlenül a 2013/423/EU bizottsági határozat (1), mivel ez utóbbi nem érinti közvetlenül a fellebbező jogi helyzetét, és végrehajtási intézkedések tárgyát képezte.
   
               —
            
            
               A Törvényszék tévesen állapította meg, hogy a fellebbezőt azért nem érinti közvetlenül a 2013/423/EU bizottsági határozat, mert azt a 748/2013 rendelet (2) hajtotta végre. A 748/2013 rendelet egy, a 2013/423/EU határozatot megerősítő jogi aktus. A fellebbező ezért közvetlenül nyújthatott be keresetet a 2013/423/EU határozattal szemben.
            
         
               —
            
            
               A Törvényszék tévesen állapította meg, hogy a 2013/423/EU határozat végrehajtási intézkedéseket von maga után, mivel a Törvényszék nem vizsgálta, hogy a Bizottság mérlegelési jogkörrel rendelkezett-e a 748/2013 rendelet elfogadása során, vagy hogy a 2013/423/EU határozat végrehajtása a fellebbező tekintetében tisztán automatikus volt-e, am i valójában a helyzet volt.
            
         
      (1)  A Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek és lemezek) behozatalára vonatkozó dömpingellenes eljárással kapcsolatban felajánlott kötelezettségvállalás elfogadásáról szóló, 2013. augusztus 2-i bizottsági határozat (HL L 209., 26. o.).
   
      (2)  A Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek és lemezek) behozatalára vonatkozó ideiglenes dömpingellenes vám kivetéséről szóló 513/2013/EU rendelet módosításáról szóló, 2013. augusztus 2-i bizottsági rendelet (HL L 209., 1. o.).